**NATJEČAJ - Općina Vladislavci**

**Objavljeno u „Narodni novinama“ broj 121/2025 od 17.9.2025.**

Temeljem članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18, 112/19. i 17/25 – u nastavku teksta: Zakon), pročelnica Jedinstvenog upravnog odjela Općine Vladislavci, raspisuje

**NATJEČAJ**

**za prijem namještenika u Vlastiti komunalni pogon – posebnu organizacijsku jedinicu u Jedinstvenom upravnom odjelu Općine Vladislavci na neodređeno vrijeme**

NAMJEŠTENIK U VLASTITOM KOMUNALNOM POGONU – POSEBNOJ ORGANIZACIJSKOJ JEDINICI U JEDINSTVENOM UPRAVNOM ODJELU OPĆINE VLADISLAVCI

- 1 izvršitelj, m/ž na neodređeno vrijeme uz obvezni probni rad od 3 mjeseca.

Kandidati moraju ispunjavati opće uvjete za prijam u službu propisane člankom 12. Zakona (punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima, a osoba koja je strani državljanin ili osoba bez državljanstva, pored ispunjavanja uvjeta propisanih posebnim zakonom, treba imati prethodno odobrenje tijela državne uprave nadležnog za službeničke poslove), te sljedeće posebne uvjete:

* srednja stručna sprema

Kandidati moraju ispunjavati opće i obvezne posebne uvjete za prijam u službu iz članka 12. Zakona.

U službu ne mogu biti primljene osobe za koje postoje zapreke iz članaka 15. i 16. Zakona.

Na natječaj se mogu javiti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Kandidati su obvezni uz prijavu na natječaj priložiti:

- životopis,

- dokaz o hrvatskom državljanstvu (preslika domovnice, važeće osobne iskaznice ili elektronički zapis iz knjige državljana), odnosno za osobe sa stranim državljanstvom ili osobe bez državljanstva dokaz o ispunjavanju uvjeta propisanih posebnim zakonom i prethodno odobrenje tijela državne uprave nadležnog za službeničke odnose,

- dokaz o stručnoj spremi (svjedodžba, potvrda ili uvjerenje),

- izvornik ili preslik potvrde o podacima evidentiranim u matičnoj evidenciji HZMO-a,

- vlastoručno potpisanu izjavu kandidata o nepostojanju zapreka iz članka 15. i 16. Zakona (izjavu nije potrebno ovjeravati),

- vlastoručno potpisanu izjavu kandidata o prihvaćanju javne objave podataka kandidata prijavljenog na natječaj na službenim internetskim stranicama Općine Vladislavci,

- ukoliko kandidati pored zatraženih uvjeta natječaja posjeduju i dodatna znanja i vještine vezane uz obavljanje posla, o istome je potrebno priložiti dokaze,

- prijava mora biti vlastoručno potpisana.

U prijavi je potrebno navesti osobne podatke podnositelja prijave (ime i prezime, datum rođenja, adresa stanovanja, OIB te adresu elektroničke pošte.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti dokaz o njihovoj promjeni (preslik vjenčanog ili rodnog lista i sl.)

Kandidati koji ostvaruju pravo prednosti pri zapošljavanju dužni su u prijavi na natječaj pozvati se na to pravo i imaju prednost u odnosu na sve ostale kandidate samo pod jednakim uvjetima. Uz prijavu na natječaj dužni su priložiti izvornik rješenja, odnosno potvrdu o priznatom statusu te potvrdu o nezaposlenosti Hrvatskog zavoda za zapošljavanje izdanog u vrijeme trajanja ovog natječaja.

U Jedinstvenom upravnom odjelu Općine Vladislavci nije osigurana zastupljenost pripadnika nacionalnih manjina sukladno članku 22. stavak 2. i 3. Ustavnog zakona o pravima nacionalnih manjina („Narodne novine“ broj 155/02, 47/10, 80/10 i 93/11).

Za kandidate prijavljene na natječaj koji ispunjavaju formalne uvjete natječaja, provest će se izbor kandidata na temelju rezultata provedenog intervjua. Ako kandidat ne pristupi intervjuu, smatrat će se da je povukao prijavu na natječaj.

Na web stranici Općine Vladislavci (www.opcina-vladislavci.hr) objavljen je opis poslova radnog mjesta, podaci o plaći radnog mjesta koje se popunjava, način prethodne provjere znanja i sposobnosti kandidata, te pravni izvori za pripremu kandidata za provjeru.

Na istoj web stranici i na oglasnoj ploči Općine Vladislavci objavit će se vrijeme održavanja intervjua, najmanje 5 dana prije održavanja istog.

Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike dokaza o ispunjavanju formalnih uvjeta iz javnog natječaja, čiji su preslici priloženi uz prijavu na javni natječaj, a u slučaju nedostavljanja traženih isprava u ostavljenom roku, smatrat će se da je osoba odustala od prijma u službu.

Troškove izdavanja uvjerenja o zdravstvenoj sposobnosti snosi Općina Vladislavci, a u slučaju odustanka kandidata od prijma u službu kandidat sam snosi troškove izdavanja uvjerenja o zdravstvenoj sposobnosti.

Nakon izbora kandidata, a prije donošenja rješenja o prijmu u službu izabranog kandidata, Jedinstveni upravni odjel Općine Vladislavci provjerit će po službenoj dužnosti postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. Zakona o službenicima i namještenicima u lokalnoj i područnoj (regionalnoj) samoupravi te zapreke iz članka 16. istog Zakona.

Prijave na natječaj dostavljaju se u roku 8 dana od dana objave natječaja u Narodnim novinama i na službenoj stranici Općine Vladislavci na adresu: Općina Vladislavci, Kralja Tomislava 141, 31404 Vladislavci, s naznakom: „NE OTVARAJ- NATJEČAJ ZA NAMJEŠTENIKA U KOMUNALNOM POGONU – POSEBNOJ ORGANIZACIJSKOJ JEDINICI U JEDINSTVENOM UPRAVNOM ODJELU OPĆINE VLADISLAVCI“

Urednom prijavom smatra se prijava koja sadrži sve podatke i priloge navedene u ovom natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja, ne smatra se kandidatom prijavljenim na natječaj i njegova se prijava neće razmatrati.

Osobi koja nije podnijela pravodobnu i urednu prijavu ili ne ispunjava formalne uvjete iz ovog natječaja, dostavit će se pisana obavijest.

Rješenje o prijmu u službu izabranog kandidata donijet će se najkasnije u roku od 60 dana od isteka roka za podnošenje prijava, a dostavit će se javnom objavom na mrežnim stranicama Općine Vladislavci: www.opcina-vladislavci.hr. Dostava rješenja svim kandidatima smatra se obavljenom istekom osmoga dana od javne objave rješenja na mrežnoj stranici.

Na temelju članka 24. stavka 5. Zakona nakon što je natječaj za prijam u službu raspisan ne mora se izvršiti izbor između kandidata/kandidatkinja, ali se u tom slučaju donosi obavijest o obustavi postupka javnog natječaja. Obavijest se objavljuje na službenim stranicama Općine Vladislavci.

KLASA: 112-02/25-01/02

URBROJ: 2158-41-03-25-4

Vladislavci, 15. rujna 2025.

OPĆINA VLADISLAVCI

JEDINSTVENI UPRAVNI ODJEL